החוג ללימודים קלאסיים
תיאור הקורסים בשנת הלימודים
תשס"ג (2002 – 2003)

הקדמה

לפניכם חוברת מידע על קורסי החוג ללימודים קלאסיים לשנת הלימודים תשס"ב

רשימת הקורסים ערוכה על פי החלוקה הבאה:
1.	לימודי שפות
2.	שעורי מבוא והעמקה
3.	פרוסמינריונים
4.	סמינריונים

אנו מקווים שחוברת זו תסייע לכם בבחירת נושאי הלימוד ובהרכבת מערכת השעות לשנה זו.

שעות הקבלה במזכירות החוג ללימודים קלאסיים:
יפורסם בתחילת  שנת הלימודים.

שעות הקבלה של ראש החוג ומורי החוג ללימודים קלאסיים תתפרסמנה על לוח המודעות של החוג.

מזכירות החוג ללימודים קלאסיים, חדר 358, בניין גילמן.
	טלפון: 03-6409779
	דואר אלקטרוני: classics@post.tau.ac.il

אנו מאחלים לכם שנת לימודים נעימה ומוצלחת.

סגל הוראה - החוג ללימודים קלאסיים

·	פרופ' מרגלית פינקלברג – ראש החוג
·	פרופ' בנימין איזק
·	פרופ' רחל בירנבאום  
·	פרופ' נטע זגגי 
·	פרופ' אשר עובדיה  
·	פרופ' משה פישר  
·	פרופ' יונתן פרייס (בסמ' א+ב' אורח המכון ללימודים מתקדמים בירושלים) 
·	ד"ר רחל צלניק-אברמוביץ
·	פרופ' ישראל רול  
·	ד"ר אלה שטיין  
·	ד"ר אשר הופר
·	ד"ר אורנה הררי
·	גב' נורית קרשון
·	מר מעין מזור
·	גב' נאוה כהן
·	מר אייל ניסני
·	גב' יפעת פלג
·	גב'  אלה רסקין
·	מר' רומן איוונוב
·	ניקול גולדשטיין – מזכירת  החוג

תוכן העניינים

חלק א' – לימודי שפות

לשון יוונית למתחילים
לשון רומית למתחילים
לשון יוונית למתקדמים
לשון רומית למתקדמים
יוונית ב' – טקסטים בנושאים ארכיאולוגים
תחביר רומי
תחביר יווני

חלק ב' – שיעורי מבוא והעמקה

מבוא לספרות היוונית הקלאסית
דת ומיתולוגיה בעולם היווני והרומי
מטבעות וכסף במזרח התיכון בעת העתיקה
קברים, טקסים ומצבות בעולם הקלאסי
אדיפוס המלך : גילגולי המיתוס ופרשנויותיו
מבוא לארכיאולוגיה קלאסית
מבוא לארכיאולוגיה של  ארץ-ישראל בתקופה ההלניסטית, הרומית והביזאנטית
מבוא לתרבות יוון הקלאסית
מושגי יסוד בפילוסופיה יוונית
מבוא לספרות הרומית
מבוא לתרבות המערב : אמנות רומא
קרמיקה בארץ ישראל הרומית

חלק ג' – פרוסמינריונים

תקופתו של אבגסטוס: היסטוריה, ספרות, תרבות
נושאים נבחרים מהאפוס הרומי
חפירות נבחרות בארץ ישראל ובחו"ל
היסטוריונים יווניים
קריאה ב"הומרוס"
קריאה בשירה הרומית, סוּגוֹת וצורות
קיקרו וחבריו
חוק ומשפט באתונה
רטוריקה ופוליטיקה
גאוגרפיה היסטורית של העולם היווני והרומי
מטבעות רומיים

חלק ד' – סמינריונים

סופוקלס – אנטיגונה
תשע המוזות, קריאה בהרודוטוס
הקומדיה – אונוכוס  הסריס (לטרנטיוס)
במדע יווני
מה שהיה צריך להאמר. קריאה בתוקידידס
אדריכלות של כנסיות  ומינזרים בארץ ישראל ובארצות השכנות
טקיטוס ותקופתו
הסטירה הרומית
עיונים בקומדיה היוונית  והרומית
השלטון הרומי בארץ ישראל
אפולו בעולם היווני והרומי
הארכיאולוגיה של העיור במזרח הים התיכון בתקופה ההלניסטית והרומית

החוג ללימודים קלאסיים
תיאור הקורסים בשנת הלימודים
תשס"ג (2002-2003 )

חלק א' – לימודי שפות

06191101 :   לשון יוונית למתחילים
                     פרופ' מרגלית פינקלברג, גב' נאוה כהן
מטרת הקורס להקנות לסטודנטים את הכלים הבסיסיים לקריאת טקסטים בלשון היוונית העתיקה. בקורס נלמד את תורת הצורות וכללי התחביר, ונתרגל קריאה בטקסטים המותאמים לרמת הלימוד.

06191201 :  לשון רומית למתחילים
                    ד"ר אשר הופר
בקורס נלמד את תורת הצורות ואוצר המילים הבסיסי, ונתחיל לקרוא טקסטים קלים ברומית (לטינית), השפה הבינלאומית של מערב-אירופה לאורך יותר מ-1000 שנים, והמקור של צרפתית, ספרדית ואיטלקית ושל יותר מ-50% של אוצר המילים באנגלית.

06192101:  לשון יוונית למתקדמים
                    פרופ' מרגלית פינקלברג, גב' נאוה כהן
מטרת הקורס להשלים את לימוד תורת הצורות וכללי התחביר ביוונית העתיקה ולהקנות לתלמידים הרגלי קריאה בטקסטים מקוריים .

06192201 :  לשון רומית למתקדמים
                    פרופ' רחל בירנבאום, גב' נורית קרשון
לימודי המשך של השפה הרומית הקלאסית וקריאה ברומית בלתי-מעובדת מתוך הספר הראשון של "המלחמה הגאלית" מאת יוליוס קיסר וכן קריאת מבחר מתוך קורנליוס נפוס,קיקרו וליוויוס.

06193201 :  תחביר רומי
                    פרופ' רחל בירנבאום
בשיעור ידונו סוגיות תחביריות במבחר טקסטים מתוך ספרות הפרוזה הרומית. על פי רוב ימוקד הדיון בבעיות שלא נדונו ב"רומית למתחילים" ו "רומית למתקדמים".
  
06193105 :  תחביר יווני
                    פרופ' מרגילת פינקלברג
הקורס מיועד לתלמידי שנה שלישית של היוונית העתיקה. מטרת הקורס להעמיק את מיומנות התלמידים בחוקי התחביר של השפה היוונית העתיקה ולפתח הרגלי ניתוח תחבירי של טקסטים פרוזאיים בניב האטי.

06191415 :  יוונית ב' – טקסטים בנושאים ארכיאולוגים
                    ד"ר אלה שטיין
השיעור מהווה המשך לימודים בשפה היוונית לתלמידי המגמה לארכיאולוגיה קלאסית אשר סיימו קורס יוונית למתחילים. השיעור יתבסס על קריאה של קטעים נבחרים מהספרות היוונית. רוב הטקסטים יהיו בנושאים הקשורים לארכיאולוגיה והיסטוריה.

חלק ב'  -  שיעורי מבוא והעמקה

06191102:  מבוא לספרות היוונית הקלאסית 
                   פרופ' נטע זגגי/ מר' אייל ניסני
מטרת הקורס: הכרות עם עולמה הספרותי של יוון העתיקה תוך כדי עיון בתכניה, הקשרה ההיסטורי, התרבותי וסיווגה על פי סוגים ספרותיים. לשם כך נעיין בפרקים נבחרים מהאפוס ההומרי וההסיודי וכן בטרגדיות נבחרות מפרי עטם של שלושת המחזאים הקלאסיים: אייסכילוס, סופוקלס ואוריפידס.

06191109:   דת ומיתולוגיה בעולם היווני והרומי
                    פרופ' משה פישר
דת ופולחן בעולם היווני והרומי - הגדרת הנושא ומושגי היסוד; מיתוס ומיתולוגיה בעולם היווני והרומי - הגדרת הנושא ומהותו; הדוקומנטציה ללימוד הדת והמיתולוגיה של יוון ורומא: מקורות כתובים, ממצאים ארכיאולוגיים ויצירות אומנותיות.
הקוסמוס והאלים, הטבע והאדם בתפישת העולם של היוונים; האלים המגינים של הפוליס היוונית; אורקולה, מיסתריות ואמונות עממיות ביוון העתיקה; המקדש והמתחם המקודש של היוונים; הטקסים הדתיים שהתקיימו במקדשים; שינויים וחידושים באמונות הדתיות בתקופה ההלניסטית.
אמונות דתיות ואמונות טפלות בעולם הרומי; האלים המגינים של המדינה הרומית; המקדש והטקסים הדתיים של הרומאים; אסטרולוגיה ודתות מזרחיות באימפריה הרומית; שקיעת הפוליתאיזם ועליית המונותאיזם בשלהי העת העתיקה.

06191138 :  מטבעות וכסף במזרח התיכון בעת העתיקה
                    ד"ר אלה שטיין
הקורס יעסוק במטבעות אשר נטבעו בערי המזרח התיכון בעת העתיקה. במהלך הקורס, במקביל לסקירה שיטתית של המטבעות, יידונו גם חשיבותם כתעודות היסטוריות ומשמעותם כממצא ארכיאולוגי.

06191517:  קברים, טקסים ומצבות בעולם הקלאסי
                    גב' יפעת פלג
התלמידים יערכו היכרות עם סוגי הקבורה המגוונים שרווחו בעולם היווני ובעולם הרומי, עם האופנים השונים שאפשרו את הרחקת גופת המת מחברת החיים, טקסי הקבורה, ותפיסת המוות. חומר הגלם שישמש בשיעור זה ישען על ממצא ארכיאולוגי (שרידי קברים, מצבות ומבני קבורה), אפיגראפי (כתובות על מצבות) וממצא כתוב (יצירות ספרותיות והיסטוריות).

06191519: אדיפוס המלך: גלגולי המיתוס ופרשנויותיו
                       מר' מעין מזור 
גלגולי המיתוס של אדיפוס, מאזכורו הספרותי הראשון אצל הומרוס ועד לגרסאות מודרניות למיתוס. הקורס יתבסס על קריאה (בתרגום) של שני המחזות של סופוקלס: אדיפוס המלך ו אדיפוס בקולונוס, על גרסתו הרומית של סנקא ועל גרסאות מודרניות בקולנוע ובדרמה. במהלך השיעור יבחנו כמה מהגישות המחקריות למיתוס, החל מהמסורת הפרשנית העתיקה ועד לפרשנויות מודרניות.  

06191401 :   מבוא לארכיאולוגיה קלאסית
                     פרופ' ישראל רול
 מטרת השיעור: להקנות לתלמידים את הידע הבסיסי של הדיסציפלינה הארכיאולוגית, ואת עיקרי השיטה על פיה מתבצע המחקר הארכיאולוגי בימינו, על מנת לאפשר לתלמידים הבנה נאותה של ההיבט החומרי של תרבויות יוון ורומא.
הצגת הנושא תתבצע ע"פ ראשי הפרקים הבאים: א) הגדרת הנושא, תוך כדי התייחסות למרחב הגיאוגרפי, למסגרת הכרונולוגית ולרקע ההיסטורי של תרבויות יוון ורומא. ב) תולדות המחקר הארכיאולוגי. ג) המחקר הארכיאולוגי בימינו, עקרונות החשיבה הארכיאולוגית וכיוונים חדשים שאליהם פונה המחקר. ד) שיטות העבודה הנהוגות בחפירה הארכיאולוגית. ה) מושגי יסוד בארכיאולוגיה של יוון; 
הארכיטקטורה היוונית וסגנונותיה; המקדש ובנייני הציבור בפוליס היוונית; בית המגורים וחיי היום-יום בעולם היווני; פיסול וקרמיקה מצויירת. ו) מושגי יסוד בארכיאולוגיה של העולם הרומי; הארכיטקטורה הרומית וטכניקות הבנייה שהיו נהוגות בה; הפורום ובנייני הציבור בעיר הרומית; בית המגורים וחיי היום-יום בעולם הרומי; אמנות רומית במיטבה - פיסול ותמשיחי קיר.

06191125 :  מבוא לארכיאולוגיה של ארץ-ישראל בתקופה ההלניסטית, הרומית  
                 והביזנטית
                    פרופ' משה פישר
מושגי יסוד בארכיאולוגיה קלאסית (ארכיטקטורה, שיטות בניה, פיסול, ציור קרמיקה). 
א) ארכיאולוגיה של התקופה ההלניסטית בא"י. העיור, ביצורים, אמנות, קרמיקה, מטבעות, כתובות. ב) ארכיאולוגיה של התקופה ההרודיאנית: עיור; מבצרי וארמונות מדבר יהודה; קרמיקה. ג) ארכיאולוגיה של התקופה הרומית: עיור; מחנות צבא; אמנות הארכיטקטורה והפיסול; ייבוא השיש; קרמיקה; כתובות ומטבעות. ד) התקופה הביזאנטית: ארץ-ישראל כארץ הקודש לנצרות - ישובים, כנסיות, מנזרים, אמנות נוצרית. ה) ארכיאולוגיה של יישובים יהודיים בתקופה הרומית והביזאנטית: יישובים יהודיים טיפוסיים (כורזין, קצרין, סוסיה); עריה של ארץ ישראל כערים מעורבות; יהדות הגליל: ציפורי, טבריה, בית-שערים; בתי כנסת. 

06191128 : מבוא לתרבות יוון הקלאסית
                   פרופ' מרגלית פינקלברג
מטרת הקורס לערוך היכרות בסיסית עם עולמה התרבותי של יוון הקלאסית ולעמוד על סיבות השפעתה של תרבות יוון על הציוויליזציה המערבית. הקורס יעקוב אחרי דרכה ההיסטורית מן המאה ה-8 לפנה"ס
ועד לתקופה ההלניסטית ויתבסס על מקורות שונים הזורים אור על תכונותיה הייחודיות. 

06191308:   מושגי יסוד בפילוסופיה יוונית
                    ד"ר אורנה הררי
סקירה של התפתחות הפילוסופיה היוונית מהפילוסופים  הפרה-סוקרטיים המאוחרים עד לאריסטו. נתמקד בשתי שאלות פילוסופיות מרכזיות. שאלת היחס בין השלם לחלקיו ושאלת היחס בין הפרטי והכלל.

06191202 :  מבוא לספרות הרומית
                   פרופ' רחל בירנבאום, מר' מעין מזור
בשיעור זה נכיר את תולדות הספרות הרומית העתיקה, סוגיה וסופריה, ונתחקה אחר מגמות, השפעות ושינויים שחלו בה. במסגרת השיעור נקרא מבחר יצירות מן הספרות הרומית ונכיר מקצת מן המחקרים והפרשנויות שנכתבו עליה.

06191139:  מבוא לתרבות המערב – אמנות רומית
                    פרופ' משה פישר
השיעור מציג את מגוון התופעות של האמנות הרומית לאורך ההיסטוריה הארוכה של תרבות זו בהתייחס לרקע הכלכלי, הפוליטי והחברתי. יושם דגש על שלושת התחומים העיקריים של האמנות, דהיינו הארכיטקטורה, הפיסול והציור החל מתקופת המלוכה (המאות ח'-ה' לפנה"ס), דרך תקופת הרפובליקה (מאות ה'-א' לפנה"ס) וכלה בתקופת האימפריה הרומית (מאות א' לפנה"ס - ד' לסה"נ). נעסוק במקורות האמנות הרומית והתגבשותה על רקע השפעות אטרוסקיות, פניקיות ויווניות מחד, ובתפתחותה כחלק מיחסי הגומלין עם האזורים שנכללו במסגרת האימפריה הרומית (הפרובינציות) מאידך. תיערך הבחנה בין האמנות הרומית הרשמית לבין האמנות עממית. 

06192402:  קרמיקה בארץ-ישראל הרומית והביזאנטית
                   פרופ' משה פישר
במבוא נעסוק בהיבטים כלליים בחקר הקרמיקה, כגון צורות הכלים ותפקודם, כללי נתוח הכלים, מיקומם של כלי חרס בתמונה הכלכלית-חברתית של העת העתיקה ; באשר לנושא עצמו, יוצגו אתרי מפתח לניתוח טיפולוגי וכרונולוגי של הקרמיקה מהתקופה הרומית והביזאנטית  בכלל ובארץ-ישראל בפרט; תאור, ניתוח, תיארוך של טיפוסים נבחרים של סוגי קרמיקה; עבודה מעשית במעבדות הפרוייקט הארכיאולוגי יבנה-ים שב"יד אבנר"; עבודות השוואתיות, טכניקות ציור, הכנת קרמיקה למחקר (יסודות המיון, הציור, רפאות, רישום, צילום ואחסון); סיכום- קרמיקה כמדד כלכלי, סוציולוגי ופוליטי, סיכויים וסיכונים.

חלק ג' – פרוסמינריונים

06192158: נושאים נבחרים מהאפוס הרומי
                    פרופ' רחל בירנבאום
בפרו"ס זה ייבחנו המוטיבים של סוגה זו, מקוריותה מחד גיסא והשפעות האפוס היווני עליה מאידך גיסא, מאפייניה האסתטיים וכן יושוו מיני האפוס (אפוס דידאקטי, היסטורי, מיתולוגי וכיו"ב). המשוררים שיצירותיהם האפיות (או מקצתן, או שרידיהן) יילמדו הם אניוס, לוקרטיוס, קאטולוס, ורגיליוס, אובידיוס, לוקאנוס, ואלריוס פלאקוס, סטאטיוס, סיליוס איטאליקוס

06192519:  תקופתו של אוגוסטוס  
                   ד"ר אשר הופר

הקורס יעסוק בקריירה ובעליה לשלטון המדהימה של קיסר אוקטביאנוס (אוגוסטוס), הנער בן ה-18, מזוין רק בשם אבי דודתו הנרצח, יוליוס קיסר, שהרס את הרפובליקה החופשית בעוד שטען שהוא משחזר אותה. גם תיבחן הפריחה המבריקה של ספרות תחת חסותו (או שליטתו), במיוחד השירה האפית של וורגיליוס, השירה הלירית של הוראטיוס, שירתו של אובידיוס, הילד השובב של התקופה, שלבסוף הוגלה על ידי אוגוסטוס בגלל שירת האהבה החתרנית שלו.

06192401:   חפירות נבחרות בארץ-ישראל ובחו"ל
                    פרופ' אשר עובדיה
הקורס יעסוק בחפירות החשובות שנערכו בא"י ובארצות אגן הים התיכון בתקופות הקלאסית, הלניסטית, רומית וביזנטית קדומה.

06192524: היסטוריונים יוונים
                  פרופ' בנימין איזק
מבחר קטעי פרוזה  מאת היסטוריונים יווניים מהמאה החמישית והרביעית לפנה"ס.
 
06192515:  קריאה בהומרוס
                   פרופ' נטע זגגי
במסגרת הקורס יערוך התלמיד היכרות ראשונית עם לשון האפוס ההומרי ומשקלו (הקסמטר דאקטילי). הקריאה בטקסט תעשה בליווית הסברים על הדיאלקט ההומרי היחודי (תחביר ומורפולוגיה) ובהשוואה לדיאלקט האתי שנלמד עד כה. קטעי הקריאה לקוחים כולם מ"האודיסיאה".    

 06192516:   קריאה בשירה הרומית סוּּגוֹת וצורות
                    פרופ' רחל בירנבאום
קריאה במבחר טקסטים מפרי עטם של משוררי רומא מתקופת הרפובליקה המאוחרת ותקופת אוגוסטוס. השירים יקראו ברומית במשקליהם המקוריים.
קסט תעשה בליווית הסברים על הדיאלקט ההומרי היחודי (תחביר ומורפולוגיה) ובהשוואה לדיאלקט האתי שנלמד עד כה. קטעי הקריאה לקוחים כולם מ"האודיסיאה".    

0619.2525:        קיקרו וחבריו
                         ד"ר אשר הופר
נקרא מבחר ממכתבי קיקרו, תיעוד אישי וכמעט יום יומי מהשנים האחרונות של הרפובליקה הרומאית.

06192520:  חוק ומשפט באתונה
                   ד"ר רחל צלניק-אברמוביץ
בפרו"ס הזה נחקור את דמותו, מקומו ותפקודו של החוק באתונה העתיקה, באמצעות קריאת טקסטים שמכילים חוקים ונאומי תביעה והגנה בבית-משפט, ובאמצעות ספרות מחקר בנושא. דרך הטקסטים האלה נלמד גם להכיר את החברה האתונאית על רבדיה וערכיה.

06192523:  רטוריקה ופוליטיקה 
                   ד"ר רחל צלניק-אברמוביץ
בדמוקרטיה האתונאית, שבה התנהלה הפוליטיקה באמצעות דיונים, היתה חשיבות רבה למילה המדוברת וליכולת השכנוע. בפרו"ס הזה נדון בהתפתחות אמנות הדיבור, הרטוריקה, באתונה ובהשפעתה על הפוליטיקה ועל הספרות. הדיון יתבסס על קריאת טקסטים עתיקים ועל ספרות מחקר.

06191414:   ג"ג היסטורית של העולם היווני והרומי
                    פרופ' ישראל רול
מטרת הפרו"ס היא להקנות לתלמידים את הידע הבסיסי על הרקע הגיאוגרפי של תרבויות יוון ורומא. הדבר יעלה בצורת סדרת הרצאות מבוא של המנחה (פרופ' י. רול), הכנת נושאים ספציפיים לדיון בכיתה ע"י התלמידים, וכתיבת עבודות פרו"ס.
מבחינת הזמן - הדיון מקיף את התקופה שמן המאה ה-י' לפסה"נ ועד למאה ה-ד' לסה"נ. מבחינת המרחב - ארצות אגן הים התיכון והמזרח התיכון. מדובר בנושא רחב במיוחד, ועל כן יתמקד הפרו"ס בשלושה היבטים עיקריים:
א. היבט תיאורי (דסקריפטיבי) הכולל דיון בנושאים הבאים:
תיאור כללי של פני השטח של הארצות והאזורים של המרחב הנדון, ושל האלמנטים הטופוגרפיים הבולטים שבהם (הרים מרכזיים, נהרות ראשיים, איים חשובים וכד').
מיקום ותיאור של המרכזים האורבניים החשובים בעולם היווני והרומי, ושל ההתיישבות הרוראלית שהקיפה אותם.
השמות שניתנו באותה תקופה לישובים, לאזורים ולאלמנטים הגיאוגרפיים הספציפיים שבהם.
ב. היבט פרשני (אינטרפרטטיבי) ובו דיון על ההשפעות האפשריות של הרקע הגיאוגרפי על:
הארגון המדיני והחברתי בעולם היווני (הפוליס), בתקופה ההלניסטית (הממלכה) ובעידן הרומי (האימפריה).
הקשרים המדיניים והעימותים הצבאיים בתקופות אלה.
הכלכלה והמסחר ברמה האזורית, הארצית והבין לאומית במרחב הנדון.
יחסי הגומלין בתחום התרבותי, ההגותי והדתי.
ג. היבט תפישתי (קונצפטואלי) הכולל דיון על:
כיצד תפסו בעולם היווני והרומי את היקום (קוסמוס), את העולם המיושב (אויקומנה) ואת העמים היושבים בו.
כיצד תיארו את העולם בצורה מילולית (טקסטים כתובים) ובאופן קרטוגרפי (מפות).
כיצד השפיע הידע הנ"ל על תפיסת העולם של האנשים בכלל ושל המנהיגים בפרט, ועל השיקולים המדיניים, הצבאיים והכלכליים שלהם.

06191428:   מטבעות רומיים
                    ד"ר אלה שטיין
הקורס יעסוק במטבעות אשר נטבעו ברומא ובעולם הרומי. במהלך הקורס, במקביל לסקירה שיטתית של המטבעות, יידונו גם חשיבותם כתעודות היסטוריות ומשמעותם כממצא ארכיאולוגי.

חלק ד' – סמינריונים

06192106:   סופוקלס "אנטיגונה"
                   פרופ' מרגלית פינקלברג
הקורס מיועד לתלמידי שנה שלישית של היוונית העתיקה. מטרתו לערוך היכרות עם אחת מיצירות המופת של סופוקלס ולהקנות ידע ומיומנות בתחביר, הניבים וצורות המשקל המיוחדים לטרגדיה האטית.

06193456:   תשע המוזות. קריאה בהרודוטוס
                   ד"ר רחל צלניק-אברמוביץ
בסמינריון נקרא מבחר פרקים מחיבורו של הרודוטוס, מי שזכה לכינוי "אבי ההיסטוריה". מטרות הסמינריון הן להכיר את סגנון הכתיבה של הרודוטוס ואת הדיאלקט האיוני שבו כתב, ולעמוד על שיטותיו ההיסטוריוגראפיות ועל "התכתבותו" עם טקסטים אחרים. נוסף על הטקסט של הרודוטוס יקראו הסטודנטים פרשנויות בנות זמננו להרודוטוס.

06193457:   הקומדיה "אאונוכוס (הסריס") לטרנטיוס
                    פרופ' נטע זגגי
קריאת המחזה בשפת המקור תעשה תוך שימת דגש על ענייני לשון וסגנון (תופעות תחביריות ומורפולוגיות יחודיות ללטינית קדומה), משקל, פיגורות רטוריות, ואמצעים דרמטיים. אומנותו הקומית של טרנטיוס תבחן על רקע המסורת הקומית הכוללת – יוונית ורומית – שבמסגרתה עבד. מקום מיוחד בדיון יוקדש לשאלת היחס בין "אאונוכוס" לבין המודל היווני שעליו התבסס (מנאנדרוס) ולעיון השוואתי בינו לבין קודמו פלאוטוס במקומות נבחרים במחזה. 

06193460:   מדע יווני
                    ד"ר אורנה הררי
ניתוח המושגים מיספר, חלל ותנועה והשפעתם על התפתחות המדע היווני. הקורס ילווה בקריאה של חלקים מתוך פילבוס לאפלטון, מטאפיזיקה יג(13) לאריסטו והפרשנות של פרוּקלוס ליסודות
של אוקלידס.

06192210:   מה שהיה צריך להאמר . קריאה בתוקידידס.
                   ד"ר רחל צלניק-אברמוביץ
מבחר פרקים מחיבורו ההיסטורי של תוקידידס בדגש על הכרת הז'אנר ההיסטוריוגראפי ועל אמנותו הספרותית של תוקידידס. נבחן את שיטותיו, את נושאיו ואת סגנונו, על רקע הספרות בת זמנו וזאת שקדמה לו.

08215105:   אדריכאלות של כנסיות ומינזרים בארץ ישראל ובארצות השכנות
                   פרופ' אשר עובדיה
יפורסם

06193462: טקיטוס ותקופתו
                    פרופ' בנימין איזק
יצירות ההסטוריה  של טקיטוס וקטעי פרוזה מובחרים מתקופתו.

06193213:    הסטירה הרומית
                     פרופ' רחל בירנבאום
בסמינר זה ייסקרו שלבי התפתחותה של הסטירה (ברומית:  'סאטורה' [satura ]) הרומית השירית, שהרומאים החשיבו כסוגה מקורית. הסטודנטים יתבקשו לקרוא מגוון רחב של סטירות ששרדו, אך דגש מיוחד יושם על קריאה בסטירות של יובנאליס (Iuvenalis , בתרגומן לעברית) ובסטירות של הוראטיוס (Horatius , בתרגומן לאנגלית). מלבד הסטירה השירית יידונו בסמינר זה נושאים ומוטיבים מן הסטירה הרומית בנוסח 'הסטירה המֶניפֶּאית', סוגה יוונית הלניסטית שעיקרה פרוזה וחלקה הקטן שירה. לשם הדגמה ייקראו קטעים מתוך 'סטיריקון' מאת  פֶּטרוניוס (Petronius ) ומתוך 'הדלעתו של קלאודיוס' מאת סֶנֶקא (Seneca ).

06193459:   עיונים בקומדיה היוונית והרומית
                   פרופ' נטע זגגי
במסגרת הקורס יערוך התלמיד הכירות (בתרגום) עם מבחר עשיר ומגוון של יצירות קומיות בעת העתיקה, פרי עבודתם של מחברים שונים, יווניים ורומיים, החל מהמאה החמישית לפנה"ס באתונה הקלאסית וכלה במאה השניה לפנה"ס ברומא, בראש ובראשונה: אריסטופאנס, מנאנדרוס, פלאוטוס וטרנטיוס. במידת האפשר, הדיון יעקוב אחר שלבי התפתחותה של הקומדיה ביוון וברומא, יתווה קווים אופייניים ליצירות ולמחבריהן ויתמקד בין היתר בעיון השוואתי בין המחזאים בשורה של שאלות מפתח כגון: מסורת ומקוריות , קומדיה מול מציאות, מקור ועיבוד, המחזאי וקהלו, שירה ודיבור.

06192501:    השלטון הרומי בארץ ישראל
                    ד"ר אלה שטיין 
לפנה"ס והמאה הג' לסה"נ. הדיון יתבסס על קריאה במקורות הכתובים, תוך הקורס יעסוק בהיבטים שונים של השלטון הרומי בפרובינקיות בין המאה הג' שימת דגש על תיעוד השלטון הרומי בארץ-ישראל. במהלך הקורס יידונו גם הסוגיות הקשורות בשימוש במקורות הכתובים לשחזור היסטורי.

06193284:   אפולו בעולם היווני והרומי
                     פרופ' ישראל רול
מטרת הסמינריון להקנות לתלמידים את הידע הכללי על האל אפולו ופולחנו בעולם היווני והרומי, לתת כלי ניתוח שיאפשרו לתלמיד להתמודד עם התחום בכללותו ועם נושא ספציפי מתוכו, ולגבש את השיטה הנחוצה להצגת הנושא בכיתה וכתיבת עבודה סמינריונית.
מסגרת הסמינריון תכלול את הנושאים הבאים:
האל אפולו בתפיסת העולם היוונית; פולחן אפולו בקרב היוונים; מקומו של אפולו במיתולוגיה היוונית; האורקולום בדלפי ומקומו בהיסטוריה הדתית והחברתית של יוון; דמותו של אפולו באומנויות החזותיות של יוון הקלאסית; אפולו בדת ובמיתולוגיה של העולם ההלניסטי המאופיינות בסינקרטיזם; פולחן אפולו באימפריה הרומית; דמותו של אפולו באומנויות החזותיות של התקופה הרומית; המעבר מתפיסת עולם פגאנית לנצרות - מורשת דמותו של אפולו מסוף העת העתיקה ואילך.
וכרונולוגי של הקרמיקה ההלניסטית והרומית  בכלל ובארץ-ישראל בפרט; תאור, ניתוח, תיארוך של טיפוסים נבחרים של סוגי קרמיקה; עבודה מעשית במעבדות הפרוייקט הארכיאולוגי יבנה-ים שב"יד אבנר"; עבודות השוואתיות, טכניקות ציור, הכנת קרמיקה למחקר (יסודות המיון, הציור, רפאות, רישום, צילום ואחסון); סיכום- קרמיקה כמדד כלכלי, סוציולוגי ופוליטי, סיכויים וסיכונים.

06192501:   הארכיאולוגיה של העיור במזרח הים התיכון בתקופה ההלניסטית 
                 והרומית
                   פרופ' משה פישר
ייבחנו היבטים שונים של העיור במזרח התיכון בתקופות הקדומות לתקופה ההלניסטית (תקופת הברזל והתקופה הפרסית) ושילובם של עקרונות העיור "הקלאסי" בתשתית הנ"ל. תיעשה סקירה של הממצא הארכיאולוגי הרלבנטי לתקופות ההלניסטית והרומית (מאות ג' לפני הספירה – ג' לספירה) על מנת לעמוד מקרוב על השילוב בין המרכיבים השונים הקיימים במזרח התיכון. הדבר ייעשה בהשוואה לאזורים אחרים באגן הים-התיכון ומעבר אליו. כמו-כן, ייבחנו שיטות בנייה, עיטור אדריכלי, היבטים סביבתיים ועד'. יילקח בחשבון כל ממצא ארכיאולוגי היכול לשפוך אור על הערכתו של העיור של התקופות הנ"ל על רקע ההתפתחויות הפוליטיות והחברתיות.